Resep: Pampoenkoekies in stroop | Maroela Media
Pampoenkoekies in stroop. Foto: Huisgenoot Wenresepte 1/Human & Rousseau.
Lewer sowat 36 koekies.
Bestanddele vir die pampoenkoekies:
500 ml gaar boerpampoen
120 g (250 ml gesifte) koekmeelblom
Bestanddele vir die stroop:
15 g (15 ml) botter of margarien
Maak die pampoen goed fyn
Voeg die koekmeelblom, bakpoeier, sout en eier by en klop goed tot gemeng.
Skep teelepels vol in die warm olie, druk effens plat en bak aan weerkante tot goudbruin en gaar.
Dreineer op kombuispapier en skep in ‘n opdienbak.
Verhit die botter of margarien, suiker en melk tot kookpunt.
Los die mielieblom in die water op en roer in ‘n straaltjie by die melkmengsel
Verhit tot kookpunt en giet oor die koekies.
Net ‘n vragie – sal botterskorsie ook werk of moet dit spesifiek boerpampoen wees?
Jy kan ook botterskorsies gebruik. Hou net ingedagte dat dit jou gaarmaaktyd kan beïnvloed.
Ek gebruik butternut in plaas van boerpampoen. Is vir my baie lekkerder en het ook nie so baie water wanneer ek dit klaar gekook het nie.
Botterskorsies is baie beter
Kosliefhebber · 3 jaar gelede
Hoe ‘print’ ek hierdie resep … ek probeer dit ‘copy’ en ‘paste’ maar gee my ook nie die opsie nie
Druk gerus regs bo op die bladsy op die webblaaier (“browser”) se opsies-knoppie (op Chrome en Firefox is dit drie horisontale strepies en op Internet Explorer is dit ‘n ratjie (sirkelvormig)). Op daardie spyskaart sal die opsie “Print” wees.
Laat weet asseblief as jy nie regkom nie
Truida Pretorius · 3 jaar gelede
In plaas van gewone melk, gebruik ek Ideale melk en inplaas van mielieblom, gebruik ek vlapoeier vir die sous oor die pampoenkoekies. Ryk en lekker!!